Kemahkotaan

Kemahkotaan atau pemahkotaan ialah satu istiadat yang meletakkan mahkota di atas kepala seseorang raja. Istilah ini secara umumnya juga merujuk bukan sahaja kepada pemahkotaan fizikal tetapi kepada upacara kemahkotaan itu berlaku, bersama-sama dengan persembahan alat-alat kebesaran yang lain bagi menandakan pengurniaan kuasa raja. Selain daripada istiadat meletakkan mahkota itu, suatu upacara kemahkotaan mungkin terdiri daripada banyak upacara-upacara lain seperti istiadat mengangkat sumpah oleh raja, pengurniaan dan persembahan alat-alat kebesaran diraja, memberi penghormatan oleh rakyat kepada raja baharu dan pelaksanaan ritual lain yang mempunyai kepentingan khusus kepada negara atau negeri tertentu. Dalam sesetengah mazhab agama Kristian seperti Lutheranisme dan Anglikanisme, kemahkotaan merupakan suatu upacara (ritus). Oleh itu, kemahkotaan gaya Barat selalunya termasuklah melumurkan minyak suci kepada raja; ritual pelumuran itu menunjukkan kepentingan agama yang mengikuti contoh di dalam Bible. Pasangan raja juga boleh dimahkotakan sama ada secara serentak bersama raja atau dilakukan secara berasingan.
 Lihat juga 
 Kemahkotaan raja British

 Rujukan 

 Bibliografi 




Kategori:Pemerintahan beraja
Kategori:Kemahkotaan
Kategori:Kerabat diraja